น้ำมันตลาดโลกราคายังเพิ่มสูง
กรุงเทพฯ-28 ก.พ.48 นายอารี อัล-ไนมี รัฐมนตรีว่าการกระทรวง น้ำมันของซาอุดิอาระเบียผู้ผลิตน้ำมันรายใหญ่ที่สุดของกลุ่ม โอเปคระบุว่า ต้องการให้ราคา น้ำมันในตลาดโลกทรงตัวอยู่ที่บาร์เรลละ 40-50 ดอลลาร์ตลอดทั้งปี ถ้อยแถลงของนายไนมี เป็นสิ่งที่ยืนยันการคาดการณ์ของนักวิเคราะห์ราคาน้ำมันว่า ซาอุดิอาระ เบียกำลังเปลี่ยนแปลง จุดยืนเรื่องราคาน้ำมันหลังจากยืนยันมานานว่า จะรักษาระดับราคาน้ำมันให้อยู่ที่บาร์เรลละ 25 ดอลลาร์ ซึ่งขณะนี้ ราคาน้ำมันดิบอยู่ระดับที่รัฐบาลน้ำมันซาอุดิอาระเบียต้องการแล้ว ขณะที่รัฐมนตรีพลังงานของประเทศอื่นในกลุ่มโอเปคกล่าวเป็นนัยเมื่อ 1-2 เดือนที่ผ่านมาว่า ราคาน้ำมันจะเพิ่มสูงขึ้นแต่ในเวลานั้นรัฐมนตรีเหล่านี้ยังไม่ทราบท่าทีที่ชัดเจนของซาอุดิอาระเบีย ทั้งนี้บริษัท ปตท.จำกัด (มหาชน) อาจประกาศปรับราคาเบนซินขายปลีก เพิ่มอีก 40 สตางค์ต่อลิตร ตั้งแต่วันที่ 1 มี.ค.2548 หลังจากได้อั้นการปรับราคาในวันศุกร์ที่ผ่านมา เนื่องจากรอราคาน้ำมันปิดตลาดที่สิงคโปร์วันที่ 25 ก.พ.ว่าจะลดลงเช่นวันที่ 24 ก.พ.หรือไม่ เนื่องจากหากลดลงอาจชะลอการปรับราคาได้อีก ซึ่งปรากฏว่าราคาเบนซินปิดตลาดลดลง 60 เซนต์มาอยู่ที่ 58.20 เหรียญต่อบาร์เรลและทำให้ค่าการตลาดที่ติดลบปรับเพิ่มขึ้น 60 สตางค์ต่อลิตร ซึ่งยังถืออยู่ในเกณฑ์ที่ต่ำ เพราะผู้ค้าจะได้รับค่าการตลาดเพียง 10 สตางค์ ส่วนปั๊มน้ำมันจะได้ 50 สตางค์ต่อลิตร ขณะที่รัฐบาลเตรียมประกาศนโยบายในการพัฒนา ส่งเสริม และสนับสนุนเอทานอลในระยะ 4 ปีข้างหน้า เพื่อสร้างความมั่นใจให้กับผู้ประกอบการผลิตเอทานอลในวันที่ 1 มี.ค. นี้ ที่ทำเนียบรัฐบาล 
กรุงเทพฯ-28 ก.พ.48 นายอารี อัล-ไนมี รัฐมนตรีว่าการกระทรวง น้ำมันของซาอุดิอาระเบียผู้ผลิตน้ำมันรายใหญ่ที่สุดของกลุ่ม โอเปคระบุว่า ต้องการให้ราคา น้ำมันในตลาดโลกทรงตัวอยู่ที่บาร์เรลละ 40-50